
Isamaa Erakond					digitaalallkirja kuupäev nr 31-2/26-31/4
Isamaa Erakonna Tallinna piirkond
Merike Värik
Sandra Laur
Riina Solman	


Järelepärimine, menetluse algatamine


Erakondade Rahastamise Järelevalve Komisjon (edaspidi komisjon) teeb järelevalvet selle üle, kas poliitilise tegevuse rahastamisel järgitakse erakonnaseadusest (EKS) tulenevaid nõudeid, sealhulgas kasutakse oma tegevuse rahastamiseks vaid lubatud allikaid.
Käesoleval juhul on komisjonile laekunud pöördumine seoses 19.09.2026 Nõmmel Von Glehni Teatris toimunud tervisepäevaga. Komisjon tutvus toimunud tervisepäeva kohta avalikult kättesaadava teabega oma 29.10.2026 koosolekul[footnoteRef:1] ja leidis, et 19.09.2026 Von Glehni Teatris toimunud tervisepäev oli sisult suunatud rahvatervisele ja ürituse teavituskampaanias on ürituse korraldajana märgitud MTÜ Rinnavähk BCF, kuid samal ajal oli üritusel tugev Isamaa Erakonna (edaspidi erakond) võtmeisikute osalus ja seotus erakonna poliitiliste seisukohtadega: [1:  29.10.2026 koosoleku protokoll nr 8, päevakorrapunkt 1 – link ] 

· Üritust korraldas erakonna ja MTÜ Rinnavähk BCF juhatuse liige Merike Värik, arutelu juhtis erakonna liige Sandra Laur ning loenguga esines ka erakonna aseesimees Riina Solman.
· Eesti Vähiliit on ürituse korraldajana esile toonud MTÜ Rinnavähk BCF kõrval ka Terviseklubi, millist nime kasutab Facebooki mitteametlik rühmitus ja millisel kanalil on aktiivne liige ja sisupostitaja Isamaa Terviseklubi juht Merike Värik.
· Tervisepäeva kava kohaselt domineerisid poliitilised ja maailmavaatelised teemad (tervishoiu areng, rahvuslik ajalugu ning pered ja haridus) ning see võimaldas tutvustada erakonna põhilisi seisukohti pehmes, kogukondlikus ja positiivses võtmes.
· Üritust reklaamiti ja kajastati erakonna Tallinna piirkonna Facebooki lehel „Isamaa Tallinn“, esitledes seda kogukondliku algatusena ja digitaalse ristviitamisena vahendati sündmuse reklaame sotsiaalmeedias erakonna sotsiaalmeediakanalil avaldatud teavituse vahendusel.
Komisjon otsustas algatada asjaolude selgitamiseks menetluse ning tuvastada, kas Isamaa Erakond, erakonna Tallinna piirkond või pöördumises nimetatud isikud on saanud üritusega seoses hüve. Komisjon leidis, et EKS kohaselt on erakonnal lubatud korraldada ühiskondlikult kasulikke üritusi (kontserdid, tervisepäevad, spordivõistlused), et tõsta oma nähtavust ja tutvustada oma seisukohti. Samas kaasneb sellise tegevusega kohustus tegevusega seonduvad kulud tasuda vastavalt turuhinnale ja kajastada see ka komisjonile esitatavas aruandes. Esialgse teabe kohaselt oli üritus korraldatud apoliitilise meditsiinilise ennetustöö tegemiseks, kuid lavaline programm on kokku pandud viisil, kus poliitilised ja maailmavaatelised teemad võtsid enda alla suurema osa ajast ja programmilistest punktidest.
Komisjon pidas vajalikuks esitada päringu – kes oli tegelikult ürituse korraldaja, kes tellis reklaammaterjalid ja nende eest tasus ning millised olid muud ürituse korraldamisega seonduvad kulud. Palun tuua eraldi välja ürituse kuluartiklid (sh reklaami tootmise ja levitamise kulud, ruumide rent Von Glehni Teatris, ansambli Väliharf ja teiste meelelahutust pakkunute ning fotograafi tasu) ning märkida, kas ja kui suures mahus panustasid nendesse erakond, erakonna liikmed eraisikutena, SA Viljandi Haigla või teised juriidilised ja füüsilised isikud.
Palun vastused komisjoni küsimustele ja erakonna poolt kulude tasumist tõendavad dokumendid edastada e-posti aadressil erjk@riigikogu.ee hiljemalt 25.11.2026.



Lugupidamisega

(allkirjastatud digitaalselt)

Heiki Sibul
komisjoni esimees






Katrin Laaniste	
katrin.laaniste@valimised.ee 

